ପାଟଣାଃ ପାଟଣା ପୋଲିସ ପକ୍ଷରୁ ମଙ୍ଗଳବାର ଏକ ବେଆଇନ ବାଲି ବୋଝେଇ ଟ୍ରାକ୍ଟରକୁ ଜବତ କରାଯାଇଛି । ଏ ନେଇ ପାଟଣା ପୁଲିସ ତହସିଲଦାର ଶିବପ୍ରସାଦ ମୁର୍ମୁଙ୍କୁ ସୂଚନା ଦିଆଯାଇଥିଲା। ତହସିଲଦାର ଶ୍ରୀ ମୁର୍ମୁଙ୍କ ପକ୍ଷରୁ ଜବତ ଟ୍ରାକ୍ଟରଟି ଉପରେ ୨୦ ହଜାର ୧୨୦ ଟଙ୍କା ଜୋରିମାନା କରାଯାଇଛି। ପାଟଣା ତହସିଲ ଅଞ୍ଚଳରୁ ତୁରୁମୁଙ୍ଗା ଠାରୁ ଡୁମୁରିଆ ଚିନାମାଳିପଶି ଯାଏ ବାଲି ମାଫିଆ ମାନେ ସକ୍ରିୟ ହୋଇ ଉଠି ଥିବାରୁ ବିପୁଳ ରାଜସ୍ବ ହାନି ହେଉଥିବା ବେଳେ ପୁଲିସ ପଦକ୍ଷେପକୁ ସାଧାରଣ ରେ ସ୍ବାଗତ କରାଯାଇଛି। ଅନ୍ୟପକ୍ଷରେ ପାଟଣା ଥାନା ଅଞ୍ଚଳ ସାହରପଡା ବ୍ଲକ ସୀମାରୁ ତିନୋଟି ବେଆଇନ ବାଲି ବୋଝେଇ ଟ୍ରାକ୍ଟର କୁ ପାଟଣା ପୋଲିସ ଜବତ କରି ସାହରପଡ଼ା ତହସିଲଦାର ଲମ୍ବୋଦର ଖୁଣ୍ଟିଆଙ୍କ ଜୀମା ଦିଇଥିଲା । ଜବତ ତିନୋଟି ଟ୍ରାକ୍ଟର ମଧ୍ୟରୁ ଦୁଇ ଟ୍ରାକ୍ଟର ମାଲିକ ଙ୍କୁ ୧୦ ହଜାର ୫ଶହ ଲେଖାଏଁ ଜୋରିମାନା କରାଯାଇଥିବା ବେଳେ ଆଉ ଜଣେ ଟ୍ରାକ୍ଟର ମାଲିକ ଆସି ନ ଥିବାରୁ ଜୋରିମାନା ସମ୍ପର୍କରେ ନିଷ୍ପତ୍ତି ହୋଇ ନ ଥିବା ସାହାରପଡା ତହସିଲଦାର ଲମ୍ବୋଦର ଖୁଣ୍ଟିଆ ସୂଚନା ଦେଇଛନ୍ତି ।
